
Ministru kabineta rīkojums Nr. 935
Rīgā 2024. gada 5. novembrī (prot. Nr. 47 37. §)
Par apropriācijas pārdali
· 1. Atbalstīt apropriācijas pārdali 11 199 395 euro apmērā uz Satiksmes ministrijas budžeta apakšprogrammu 31.06.00 "Dotācija zaudējumu segšanai sabiedriskā transporta pakalpojumu sniedzējiem":
· 1.1. no Satiksmes ministrijas prioritārajam pasākumam "Braukšanas maksas atvieglojumi bērniem bāreņiem un bez vecāku gādības palikušiem bērniem, kuri atrodas audžuģimenēs, aizbildnībā, bērnu aprūpes institūcijās vai mācās vispārējās un profesionālās izglītības iestādēs, kā arī augstskolās un koledžās līdz 24 gadu vecuma sasniegšanai, valstspilsētu pašvaldību organizētajos pārvadājumos" piešķirtā finansējuma 922 706 euro apmērā;
· 1.2. no Satiksmes ministrijas budžeta programmas 31.09.00 "Dotācija jauno vilcienu iegādei un remonta centra izbūvei" 10 276 689 euro apmērā.
· 2. Satiksmes ministrijai normatīvajos aktos noteiktajā kārtībā sagatavot un iesniegt Finanšu ministrijā pieprasījumu valsts budžeta apropriācijas pārdalei atbilstoši šā rīkojuma 1. punktam.
· 3. Finanšu ministram normatīvajos aktos noteiktajā kārtībā informēt Saeimas Budžeta un finanšu (nodokļu) komisiju par šā rīkojuma 1. punktā minēto apropriācijas pārdali un, ja Saeimas Budžeta un finanšu (nodokļu) komisija piecu darbdienu laikā pēc attiecīgās informācijas saņemšanas nav izteikusi iebildumus, veikt apropriācijas pārdali.

